Alfred Hilbe

Alfred Hilbe (Gmunden, 1928ko uztailaren 22a – Feldkirch, 2011ko urriaren 31) liechtensteindar politikaria izan zen. Liechtensteingo lehen ministroa izsn zen 1970etik 1974ra.

1950ean Parisko Ikasketa Politikoetako Institutuan diploma bat jaso zuen eta 1950etik 1951ra Ekonomia ikasi zuen Innsbrucken. Liechtensteinek Bernan duen enbaxadako idazkaria izan zen.

1965etik 1970era lehen ministrorde izan zen, eta 1970etik 1974ra lehen ministro, Batasun Patriotikoa alderdiak 1970eko hauteskundeak irabazi ondoren. Eskola-erreformak sartu zituen eta emakumeen bozkatzeko eskubidea onartzen saiatu zen, baina 1971n eta 1973an horri buruzko bi erreferendum galdu zituen. Liechtensteingo Museo Nazionala berriro ireki zuen eta Europako Ekonomia Erkidegoarekin merkataritza libreko itun bat negoziatu zuen.

Ondoren, Suitza-Liechtenstein elkarteko eta Liechtensteingo tenis elkarteko presidentea izan zen.

Kategoria:Liechtensteingo politikariak
Kategoria:Liechtensteingo lehen ministroak